**Informācija par** **uzdotajiem jautājumiem un sniegtajām atbildēm**

**atklātam konkursam Nr. LLU/2015/42/ak**

Latvijas Lauksaimniecības universitātes (turpmāk tekstā – LLU) iepirkumu komisija 22.04.2015. ir elektroniski saņēmusi vēstuli ar jautājumiem par LLU konkursa *„Veterināro medikamentu, ķirurģisko diegu un mājas (istabas) dzīvnieku barības piegāde LLU VMF Veterinārās klīnikas un Klīniskā institūta vajadzībām”* (id.Nr. LLU/2015/42/AK) nolikuma 1.daļas tehnisko specifikāciju.

**1.daļa: Veterinārie medikamenti šķīdumu un suspensiju formā**

**Jautājums Nr.1**

Tehniskās specifikācijas l.daļā ar pozīciju Nr. 19 ir pieprasīts produkts ar aktīvo vielu Procaine benzylpenicillin, dihydrostreptomycin sulphate, koncentrāciju 200/200 mg/ml, un iepakojumu 100 ml. Veterināro zāļu reģistrā ir atrodami un Latvijā ir pieejami vairāki produkti, kuriem aktīvā vielas Procaine benzylpenicillin daudzums ir norādīts darbības vienībās (piemēram 200 000 SV). Lūdzam sniegt skaidrojumu/precizējumu, vai pieprasītajai koncentrācijai - 200/200 mg/ml atbilst arī produkti ar aktīvās vielas Procaine benzylpenicillin koncentāciju 200 000 SV/mg.

**LLU sniegtā atbilde**

Veterinārās zāles ar aktīvās vielas Procaine benzylpenicillin koncentrāciju 200 mg/ml un veterinārās zāles ar aktīvās vielas Procaine benzylpenicillin koncentrāciju 200 000 SV/ml tiek uzskatītas par ekvivalentiem produktiem.

**Jautājums Nr.2**

Tehniskās specifikācijas l.daļā ar pozīciju Nr. 22 ir pieprasīts produkts ar aktīvo vielu Suifamethoxazolum, Trimethoprim, koncentrāciju 200/40 mg/ml, un iepakojumu 100ml. Veterināro zāļu reģistrā ir atrodami vairāki produkti, kuri aktīvās vielas Suifamethoxazolum vietā satur, piemēram, aktīvo vielu Sulfadimidine sodium (arī no sulfanilamīdu grupas). Lūdzam sniegt skaidrojumu/precizējumu, vai produkts ar aktīvo vielu Sulfadimidine sodium (Suifamethoxazolum vietā) ir uzskatāms par ekvivalentu produktu un atbilst konkursa prasībām.

**LLU sniegtā atbilde**

Tehniskajā un finanšu piedāvājumā ir minēts, ka par ekvivalentām tiek uzskatītas tādas zāles, kurām precīzi atbilst aktīvā viela vai aktīvās vielas (ja tādas ir vairākas). Tātad, LLU iepirkumu komisijas izpratnē, veterinārās zāles ar aktīvo vielu Sulfadimidine sodium nav atzīstamas par ekvivalentām veterinārajām zālēm ar aktīvo vielu Sulfamethoxazolum, neskatoties uz to, ka abas vielas pieder sulfanilamīdu grupai.